nvidia/miracl-vision huggingface dataset:
దారుల్ ఉలూమ్ దేవ్ బంద్

దారుల్ ఉలూం దేవ్ బంద్ (హిందీ: दारुल उलूम देवबन्द, Urdu: دارالعلوم دیوبند) ఒక ఇస్లామీయ ధార్మిక విశ్వవిద్యాలయం. ఇక్కడే దేవ్ బంద్ ఇస్లామీయ ఉద్యమం ప్రారంభమయింది. ఉత్తర ప్రదేశ్ సహ్రాన్ పూర్ జిల్లా లోని దేవ్ బంద్లో గలదు. దీని స్థాపన 1866 లో జరిగింది. 2008 ఫిబ్రవరి, ఉగ్రవాదాన్ని వ్యతిరేకస్తూ సభ నిర్వహించారు. ఉగ్రవాదం, ఇస్లాంకు తీవ్ర వ్యతిరేకమని ప్రకటించారు. ఇస్లామీయ న్యాయశాస్త్ర విషయాలలో, ముస్లిం పర్సనల్ లా విషయాలలో ఫత్వాలను జారీ చేస్తుంది.
వేదుల సూర్యనారాయణ శర్మ

వేదుల సూర్యనారాయణ గారు పశ్చిమ గోదావరి జిల్లా కాకరపర్రు లో జన్మింవారు.కాకరపర్రులో జన్మించిన వారిలో ఎందరెందరో గొప్ప పండితులుగా ప్రసిద్ధి చెందారు. వీరిలో ‘పండిత కవి’గా వాసికెక్కిన ‘కాకరపర్రు ముద్దుబిడ్డ’ వేదుల సూర్యనారాయణ శర్మగారు సాహిత్య, వ్యాకరణ శాస్త్రాల్లో నిష్ణాతునిగా తెలుగువారి హృదయాల్లో చెరగని ముద్ర వేసుకున్నారు. 1911 ఫిబ్రవరి 4 న జన్మించిన ఈయన సంస్కృతం, పాళీ, ఆంగ్ల భాషల్లో మంచి పట్టు సాధించారు. వివిధ భాషల్లో ప్రావీణ్యాన్ని సాధిస్తూనే మరో వైపు రచనలకు శ్రీకారం చుట్టారు. శర్మగారు 1936లో ‘శృంగార నళీయం’ అనే మాలికా రచన చేశారు. ఇందులో మూడు వందల చంపక మాలికా పాదాలున్నాయి. ఇది ‘ల’కార ప్రాసతో ఉంటుంది. ఈయన రచనల్లో ‘లక్ష్మీసహస్ర కావ్యం’ (1942) ఎందరి దృష్టినో ఆకర్షించి తెలుగునాట ప్రసిద్ధి చెందింది. ‘శే్లషయమక చక్రవర్తి’ వేంకటాధ్వరి సంస్కృతంలో రాసిన లక్ష్మీసహస్ర మహాకావ్యాన్ని శర్మగారు అతి మనోహరంగా తెలుగులో అనువదించి తన ప్రతిభను చాటుకున్నారు. ఇతివృత్తాన్ని బట్టి శైలీ వైవిధ్యాన్ని చూపడం తన ప్రత్యేకతగా శర్మగారు నిరూపించుకున్నారు. ‘అంబ! నీవొకతెవిడు కల్యాణఫలములితరు లిడలేరు వేయిమం దేకమైనఁబూర్ణి మాచంద్రుడిడిన సంపూర్ణ సుఖముఁగూర్చునే తారకల్ కోట్లకొలందియైన?’ - ఈ పద్యం ఆంధ్రీకృత ‘లక్ష్మీసహస్రం’లోనిది
ఴ

ఴ అక్షరం తెలుగు లో ఎప్పటి నుండో అస్తిత్వంలో ఉండి, వాడుకలో లేక లుప్తమయిన అక్షరం. ఇది ద్రావిడ భాష లకు ప్రత్యేకమయిన అక్షరాలలో ఒకటి. తమిఴం(తమిళం) లో ఴ ఈ అక్షరం. తమిழ் అని ఇన్నాళ్ళూ వాడుతూ వచ్చాము. ఈ అక్షరం తమిళం 'ழ', కన్నడ 'ೞ', మలయాళం 'ഴ' లాగా ఉంటుంది. ఴ (LLLA) అనేది రెట్రోఫ్లెక్స్ వాయిస్డ్ ఫ్రికేటివ్, ఇది ద్రావిడ భాషా కుటుంబానికి ప్రత్యేకమైనది. ఈ అక్షరాన్ని ఉపయోగించే ఇతర ద్రావిడ భాషల లిప్యంతరీకరణలను కలిగి ఉన్న గ్రంథాలలో తెలుగు అక్షరం ఴ అవసరం. ళ పలికినప్పుడు నాలుక ఇరుప్రక్కలూ దవడ ను అంటుకుని, నాలిక మడిచి, మూర్ధన్యాన్ని తాకుతాము. మూర్ధన్యమును తాకకుండా, కేవలం నాలుకకొనను ఎక్కడా తాకకుండా, నాలుక ప్రక్కలతో పై దంత పంక్తిని తాకినప్పుడు వచ్చే శబ్దం ఴ. యూనికోడ్ ప్రకారం ఈ అక్షరం యొక్క కోడ్ పాయింట్ - 0C34. ఈ అక్షరం అందుబాటులో ఉన్న ఖతి - ధూర్జటి.
డేవిడ్ ఎడ్వర్డ్ హ్యుస్

డేవిడ్ ఎడ్వర్డ్ హ్యుస్ (మే 16, 1831 - జనవరి 22, 1900) అమెరికా సంయుక్త రాష్ట్రాలకు చెందిన ఒక శాస్త్రవేత్త, సంగీత కారుడు. హ్యూగ్స్ మైక్రోఫోన్, టెలిప్రింటర్, రేడియో, క్రిస్టల్ రేడియో, వంటి ఆవిష్కరణలకు సహ ఆవిష్కర్త.ఆయన వైణికుడు, సంగీతంలో ఆచార్యుడు. హ్యూగ్స్ వేల్స్ దేశంలో "బాల" ప్రాంతంలో 1831 లో జన్మించాడు.7 సంవత్సరాల వయసులో అతని కుటుంబం యునైటెడ్ స్టేట్స్ కు వలస వెళ్ళింది. ఆయన ఒక ప్రయోగాత్మక భౌతిక శాస్త్రవేత్త. ఆయన విద్యుత్తు మారియు విద్యుత్ సంకేతాలు వంటి రంగాలలో కృషిచేశాడు. ఆయన అభివృద్ధి చెందిన మైక్రోఫోన్ను కనుగొన్నాడు. ఆ మైక్రోఫోన్ థామస్ అల్వా ఎడిసన్ కనుగొన్న కార్బన్ మైక్రోఫోన్ ట్రాన్సిమిటర్ కు మార్పులు చేసి సరికొత్త మైక్రోఫోన్ కనుగొన్నాడు.ఆయన "మైక్రోఫోన్" అనే పదాన్ని బలహీనమైన శబ్ద తరంగాలనుంది బెల్ టెలిఫోన్ రిసీవర్ వరకు ప్రసారణ సామర్థాన్ని పెంచే విధంగా వివరించి అభివృద్ధి చేశాడు. అతడు ప్రేరణ సమతౌల్యం (induction balance) ను కనుగొన్నాడు. ఇది ప్రస్తుతం మెటల్ డిటెక్టర్లలో ఉపయోగపడుతుంది
పద్మావతి. ఎల్

పద్మావతి 1970 మే 3వ తేదిన శ్రీమతి సత్యవతి, కోట రామచంద్రరావు దంపతులకు జన్మించారు. వీరికి రంగస్థలనటిగా 16 సంవత్పరాల అనుభవం ఉంది. చాలా సాంఘిక నాటిక/నాటకల్లో ప్రధాన స్త్రీ పాత్రలను పొషించారు. ఎవర్ గ్రీన్ ప్రాబ్లమ్ ఆఫ్ ఇండియా, స్పృహ, మేడిపండు, సరిలేరు నీకెవ్వరు, పునరపి, గద్దొచ్చే కోడిపిల్ల, నేషనల్ హైబే, కొత్త చెప్పులు, సర్పయాగం, నత్వం శోచిత మర్హసి, అమీబ, యత్ర నార్యస్తు పూజ్యంతే, మరో సంఘటన, తపస్సు, కాలజ్ఞానం, జారుడు మెట్లు, గిజిగాడిగూడు, కాంచన మృగం, మంచుబొమ్మలు, వాయిదాల పెళ్ళి, ఊరుమ్మడి బతుకులు, పుటుక్కుజరజర డుబుక్కుమే, వఱుడు, పుట్టలో ఏలెడితే కుట్టనా, పృథ్వీసూక్తం, దోశేచవహ్ని, యువర్స్ ఫేత్ పుల్లీ, పాత్రోపాఖ్యానం, ముద్దుబిడ్డ, బతుకు పుస్తకం, చీమాచీమా ఎందుక్కుట్టావ్, చిరస్మరణీయులు, అంతా భ్రాంతియే, జీవనయానం మొదలగు నాటికల్లో నటించారు మరో మొహెంజోదారో, తూర్పు రేఖలు, ఈ మంటలార్పండి, తొలిపొద్దు, అల్లూరి సీతారామరాజు, లాకప్, సహజీవనం, పడమటిగాలి, తప్పటడుగు, ప్రేక్షకుడు, ఉరి, ఆత్మకథ, అడవిలో అక్షరాలు మొదలగు నాటకాల్లో, ఆకాశవాణి – విజయవాడ ‘బి’ గ్రేడ్ ఆర్టిస్ట్ గా ఉన్న ఈవిడ దశమగ్రహం, ఆనందరావు ఆరోగ్య సూత్రాలు అనే రేడియో నాటకల్లో నటించారు. ప్రస్తుతం వీరు జనచైతన్య సాంస్కృతిక సమితి – ఒంగోలు కోశాధికారిగా వ్యవహరిస్తున్నారు. పద్మావతి. ఎల్, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 56.
నవీన షేక్

నవీన షేక్ (జులై 5, 1979) ప్రముఖ రంగస్థల, సినీ, టివీ నటి. ఈవిడ 1979, జులై 5 వ తేదిన శ్రీమతి ఎస్. ఖాజాబి, ఎస్. మహబూబ్ సాహెబ్ దంపతులకు కడపలో జన్మించింది. 1995 మే 28న రంగస్థలంపై అడుగుపెట్టింది. అనేక పరిషత్తులలో ఉత్తమ నటిగా అవార్డు అందుకుంది. అపరంజి, ఆడపిల్ల, చక్రవాకం, గీతాంజలి, మాయాబజార్, తూర్పు పడమర, అనుబంధం, సంధ్యారాగం, యువ, అంజలి, కోయిలమ్మ వంటి ధారావాహికలలో నటించింది. మేస్త్రీ, ఆదివిష్ణు, సుందరానికి తొందరెక్కువ, బ్రహ్మ, డాన్ సినిమాల్లో నటించింది.
రమణ. ఎమ్.వి.

వీరు, శ్రీమతి భానుమతి, వెంకటేశ్వరరావు దంపతులకు తూర్పుగోదావరి జిల్లా అమలాపురంలో జన్మించారు. తన పదవ ఏట ‘చక్రధారి’ నాటకంలో పాండురంగని పాత్రతో రంగస్థల నటనకు శుభారంభం పలికారు. తన గురువు పి. సత్యనారాయణ రెడ్డి దర్శకత్వంలో ‘వల్లీ కళ్యాణం’ నాటకంలో ‘లక్ష్మి’ పాత్ర పొషించి ప్రశంసలందుకొన్నారు. పిచ్చమ్మ, చాత్రాంగి, రుక్మిణి పాత్రలు కూడా ఈవిడకు మంచి పేరును తెచ్చిపెట్టాయి. ఎన్నో పౌరిణిక, చారిత్రాత్మక, సాంఘిక నాటక/నాటికలలో పాత్రలు ధరించిన ఈమె, పరిషత్తులనండి అనేకసార్లు ‘ఉత్తమనటి’ బహుమతులను అందుకున్నారు. గీతా కళామందిర్ – భారతీ అసోసియేట్స్ (తణుకు) అధ్యక్షురాలైన ఈవిడ ఆ సంస్థ తరపున అందరూ స్త్రీలే ప్రదర్శించిన ‘భక్త చింతామణి’లో చింతామణిగా, ‘శ్రీకృష్ణతులాభారం’లో సత్యభామగా, ‘సత్యహరిశ్చంద్ర’లో చంద్రమతిగా నటించారు. అంతేకాకుండా ‘చావకూడదు’లో మహిళామండలి ప్రెసిడెంట్ గా, ‘రాలిపోని అకు’లో ప్రధాన పాత్రను పోషించి బహుమతులు పొందారు. కీ.శే. షణ్ముఖి ఆంజనేయరాజు, ఎ. కోటేశ్వరరావు, ఆర్
రమాదేవి దాసరి

వీరు 1955లో శ్రీమతి కోటేశ్వరమ్మ, పోలుకొండ చిట్టివెంకులు దంపతులకు ద్వితీయ సంతానంగా జన్మించారు. వీరింటి ప్రక్కనే ఉండే ప్రసిద్ధ నట దంపతులు శ్రీమతి సీతాకుమారి, బి.ఎన్. సూరిగార్ల నట జీవితం ఈవిడను ప్రభావితం చేయగా, ప్రసిద్ధ రంగస్థల నటుడు, దర్శకుడు, నాటక రచయిత కె.ఎస్.టి. శాయి (బాపట్ల), ప్రముఖ నటీమణి శ్రీమతి కె. విజయలక్ష్మి (విశాఖపట్నం) స్ఫూర్తితో, తన భర్త ప్రముఖ రచయిత, సంగీత దర్శకుడు డి.ఆర్. మోహన్ ప్రోత్సాహంతో 1977 సంవత్సరంలో రంగస్థల ప్రవేశం చేశారు. ఫైన్ ఆర్ట్స్ – బాపట్ల, సాగరి- చిలకలూరిపేట, అరవింద ఆర్ట్స్ – తాడేపల్లి – కుంచనపల్లి, కళానికేతన్ – వీరన్నపాలెం మొదలగు సంస్థలు ప్రదర్శించిన పలు నాటక/నాటికల్లో ప్రధాన స్త్రీ పాత్రలు పోషించారు. సుమతి, పుటుక్కు జరజర డుబుక్కుమే, అక్షింతలు, గాజు పెంకులు, రూల్సు ఒప్పుకోవు, మృగమైదానం, ధ్వంసరచన, ఏరువాక సాగాలి, బీజాక్షరాలు, ఒక మహాపతనం వంటి శతాధిక నాటిక/నాటకాల్లో నటించారు
తిమ్మసముద్రం (కె.వి.బి.పురం)

తిమ్మసముద్రం తిరుపతి జిల్లా కె.వి.బి.పురం మండలం లోని గ్రామం. ఇది మండల కేంద్రమైన కుమార వెంకట భూపాలపురం నుండి 13 కి. మీ. దూరం లోను, సమీప పట్టణమైన శ్రీకాళహస్తి నుండి 13 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 561 ఇళ్లతో, 2187 జనాభాతో 77 హెక్టార్లలో విస్తరించి ఉంది. గ్రామంలో మగవారి సంఖ్య 1095, ఆడవారి సంఖ్య 1092. షెడ్యూల్డ్ కులాల సంఖ్య 327 కాగా షెడ్యూల్డ్ తెగల సంఖ్య 291
కలత్తూరు (కె.వి.బి.పురం)

కలత్తూరు, ఆంధ్ర ప్రదేశ్ రాష్ట్రం, చిత్తూరు జిల్లా, కె.వి.బి.పురం మండలం లోని గ్రామం. ఇది మండల కేంద్రమైన కె.వి.బి.పురం నుండి 2 కి.మీ. దూరం లోను, సమీప పట్టణమైన శ్రీకాళహస్తి నుండి 28 కి.మీ. దూరంలోనూ ఉంది
పాతపాలెం (కె.వి.బి.పురం)

పాతపాలెం తిరుపతి జిల్లా, కుమార వెంకట భూపాలపురం మండలంలోని గ్రామం. ఇది మండల కేంద్రమైన కుమార వెంకట భూపాలపురం నుండి 6 కి. మీ. దూరం లోను, సమీప పట్టణమైన శ్రీకాళహస్తి నుండి 30 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 246 ఇళ్లతో, 947 జనాభాతో 1811 హెక్టార్లలో విస్తరించి ఉంది. గ్రామంలో మగవారి సంఖ్య 469, ఆడవారి సంఖ్య 478. షెడ్యూల్డ్ కులాల సంఖ్య 394 కాగా షెడ్యూల్డ్ తెగల సంఖ్య 5. గ్రామ జనగణన లొకేషన్ కోడ్ 595994. గ్రామంలో ప్రభుత్వ ప్రాథమిక పాఠశాలలు రెండు ఉన్నాయి. సమీప బాలబడి, మాధ్యమిక పాఠశాల‌లు, సమీప జూనియర్ కళాశాల, అనియత విద్యా కేంద్రం కుమార వెంకట భూపాలపురంలోను, ప్రాథమికోన్నత పాఠశాల ఒల్లూరులోనూ ఉన్నాయి
వొగత్తూరు

వొగత్తూరు తిరుపతి జిల్లా, కుమార వెంకట భూపాలపురం మండలంలోని గ్రామం. ఇది మండల కేంద్రమైన కుమార వెంకట భూపాలపురం నుండి 3 కి. మీ. దూరం లోను, సమీప పట్టణమైన శ్రీకాళహస్తి నుండి 29 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 187 ఇళ్లతో, 738 జనాభాతో 1692 హెక్టార్లలో విస్తరించి ఉంది. గ్రామంలో మగవారి సంఖ్య 368, ఆడవారి సంఖ్య 370. షెడ్యూల్డ్ కులాల సంఖ్య 408 కాగా షెడ్యూల్డ్ తెగల సంఖ్య 169. గ్రామ జనగణన లొకేషన్ కోడ్ 595998. గ్రామంలో ప్రభుత్వ ప్రాథమిక పాఠశాలలు రెండు ఉన్నాయి.సమీప బాలబడి, మాధ్యమిక పాఠశాల‌లు, సమీప జూనియర్ కళాశాల, అనియత విద్యా కేంద్రం కుమార వెంకట భూపాలపురంలోను, ప్రాథమికోన్నత పాఠశాల రాయపేడులోనూ ఉన్నాయి
కర్లపూడి (కె.వి.బి.పురం మండలం)

కర్లపూడి తిరుపతి జిల్లా కె.వి.బి.పురం మండలం లోని రెవెన్యూయేతర గ్రామం.
కోపల్లె (తెనాలి)

కోపల్లె, గుంటూరు జిల్లా, తెనాలి మండలానికి చెందిన రెవెన్యూయేతర గ్రామం. ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు. తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది. 2013 జూలైలో ఈ గ్రామ పంచాయతీకి నిర్వహించిన ఎన్నికలలో, 2013,జులైలో ఈ గ్రామ పంచాయతీకి నిర్వహించిన ఎన్నికలలో, దశావత్ రాజమ్మ సర్పంచిగా ఎన్నికైనాడు. ఉపసర్పంచిగా దండమూడి రాంబాబు ఎన్నికైనారు. వరి, అపరాలు, కాయగూరలు వ్యవసాయం, వ్యవసాయాధారిత వృత్తులు
సేవమాను

సేవమాను యొక్క వృక్ష శాస్త్రీయ నామం Aphanamixis polystachya. సంస్కృతం : రోహితకః, హిందీ : హరిన్ హరా, కన్నడ : ముల్లుముంతల, మలయాళం : సెమ్మరం, తమిళం : మలంపులువం భారతదేశమంతటా హరితారణ్యాలలో సేవమాను పెరుగుతుంది. 18 నుండి 25 మీటర్ల ఎత్తుకు పెరిగే ఈ చెట్టు కాండం చాలా ఎత్తుగా ఉండి దీనిపైన గుబురుగా శాఖలు వ్యాపించి ఉంటాయి. దీని కాండం బెరడు లేత గోధుమ, లేక ముదురు గోధుమ రంగులో దళసరిగా బాగా గరుకుగా ఉంటుంది. ఈ కాండంపై ఆకులు ఉండవు. బెరడు గుండ్రంగా పెచ్చులు లేచినట్లు ఉంటుంది. దీని కాండం చెక్క ఎరుపుతో కూడిన గోధుమ రంగులో ఉంటుంది. దీని పెద్ద ఆకులు ఒక ఈనెకు ఇరువైపులా ఎదురెదురుగా ఉంటూ చివరికొసన ఒక ఆకు ఉంటుంది. ఈ ఆకులు సాధారణంగా 9 నుండి 17 వరకు ఉంటాయి. ఆకులు కొలగా బారుగా కొసతేలి ఉంటాయి. ఆకు రెండువైపులా నున్నగా ఉంటుంది. మగ పూవులు ప్రత్యేక ఈనెకు పూస్తాయి
దుంపరాష్ట్రము

దుంపరాష్ట్రము యొక్క వృక్ష శాస్త్రీయ నామం అల్పినియా గలంగ (Alpinia galanga). హిందీ - కులాంజన్, కులింజన్, కన్నడ - డొడ్డరసగట్టె, మలయాళం - అరట్టి, పేరరట్టి, సంస్కృతం -రాస్నా, సుగంధమూల ముఖ్యంగా పశ్చిమ కనుమలలో విస్తృతంగా దొరుకుతుంది. అన్ని కాలాలలోనూ నిరంతరంగా పెరిగే మొక్క. సుగంధ ద్రవ్యం. నేలలో నేలబారుగా దుంపలు విస్తరిస్తాయి. ఆ దుంపలకు కాండంపైన ఆకులు మొక్కలు వస్తాయి. మొక్కలు 1.8 నుంచి 2.1 మీటర్ల ఎత్తు పెరుగుతాయి. ఆకులు కొలగా మొనదేలి, నున్నగా, ఆకర్షణీయమైన పచ్చని రంగుతో ఉంటాయి. పూవులు, సువాసన కలిగి, లేత ఆకుపచ్చ తెలుపు రంగులో, ఎర్రటి తొడిమలతో గుత్తులుగా ఉంటాయి. ముదిరి పండిన కాయలు కాషాయ రంగులో ఉంటాయి
ఈశ్వర వేరు

ఈశ్వర వేరు యొక్క వృక్ష శాస్త్రీయ నామం Aristolochia indica. ఆంగ్లము - ఇండియన్ బర్త్ వర్ట్, హిందీ - ఈశ్వరమూల్, ఈసర్ మూల్, కన్నడ - ఈశ్వర బెరుస, మలయాళం - కరల్ ఆయం, ఈశ్వరముల్లా, కరలకం, సంస్కృతం - గరలిక, ఈశ్వరి, తమిళం - కరుటకొట్టి, ఈశ్వరమూలి లోతట్టు ప్రాంతాలలోని పొదలు, కంచెలలో భారతదేశమంతటా పెరుగుతుంది. పొదలాగా పెరిగే ఈ తీగ అన్ని ఋతువులలోను పెరుగుతూ అల్లుకొంటుంది. చాలా బారుగా ఉండే ఈ తీగలు దట్టంగా అల్లుకొంటాయి. తీగకు ఎటువంటి ముళ్లు, నూగు లేకుండా నున్నగా ఉంటుంది. ఆకులు మామూలుగా పొట్టిగా ఉండి తీగకు ఇరువైపులా ఒకదాని తరువాత మరొకటి ఉంటాయి. అకు అంచులు సాఫీగా ఉండక వంపులు కలిగి ఉంటాయి. పూవులు తెలుపు ఆకుపచ్చ లేత ఉందా రంగులో ఉంటాయి. గరాటా ఆకారంలో ఉంటాయి. కాయలు కోలగా, షడ్భుజాకారంలో ఉంటాయి. కాయ క్రింద భాగం నుండి ఆరు గొట్టాలుగా తొడమి సాగి ఉంటాయి. గింజలు పల్చగా, రెక్కలు కలిగి ఉంటాయి
బండి గుర్విన

బండి గుర్విన లేక బండి గురివెంద వృక్ష శాస్త్రీయ నామం Adenanthera pavonina. సంస్కృతం : కుచందన, తామ్రకః, హిందీ : బారాజ్ఞచి, కన్నడ : మంజట్టి, మలయాళం : మనాకాటి, తమిళం : యానైకుంటామాని, ఆంగ్లము : కొరల్ ఉడ్ ట్రి, రెడ్ ఉడ్ ట్రి భారతదేశమంతటా ఆకురాల్చు అడవులలో పెరుగుతుంది. భవనాల ముందు స్థలాలలో కూడా పెంచుతారు. పెద్ద పెద్ద కొమ్మలు లేకుండా అందంగా ఉండే ఈ చెట్టు 20 మీటర్ల ఎత్తు పెరుగుతుంది. 6 మీటర్ల నున్నని దీని కాండము బెరడు ముదురు గోధుమ రంగులో ఉండి నిలుపు పగుళ్ళు కలిగి ఉంటుంది. పెద్ద తమ్మెలకు 3 లేక 6 చిన్నతమ్మెలు ఎదురెదురుగా ఉంటాయి. చిన్న తమ్మెలకు ఇరువైపులా దళాలు ఒకదాని తరువాత ఒకటి ఉంటాయి. దళాలు కొలగా పొడవుగా, నున్నగా, ముదురాకు పచ్చరంగులో ఉంటాయి. పూవులు లేత పసుపు పచ్చరంగులో సన్నని కాడ చుట్టూ సమాన దూరంలో గుత్తులుగా పూస్తాయి. కాయలు సన్నని బద్ధలులాగా వంకర తిరిగి ఉంటాయి. ఎండిన కాయలు పగిలి వంకర్లు తిరుగుతాయి. గింజలు గుండ్రంగా టాబ్లెట్లలాగా ఎర్రగా మెరుస్తుంటాయి
నేలతాడి

నేలతాడి యొక్క వృక్ష శాస్త్రీయ నామం కర్కులిగో ఆర్కి యూయిడిస్ (Curculigo orchioides). ఇది హైపాక్సిడేసి అనే కుటుంబమునకు చెందినది. వేరులో రెసిన్, టానిక్, కాల్షియం ఆక్సలేట్స్ ఉన్నాయి. శాస్త్రీయంగా - కర్కులిగో ఆర్కి యూయిడిస్, సంస్కృతంలో - తాలమూరి లేక ముసాలి. మలయాళంలో నిలప్పన అనేక గుణాలున్న ఈ మొక్కను పెరటిలో పెంచవచ్చును. ఇసుక నేలలు ఈ మొక్క పెరుగుదలకు మంచిది. ఈ మొక్కలను అరణ్యాల నుంచి సేకరించాలి. నేలతాడి వేరును లైంగిక వృద్ధికి వాడే ఔషధాలలో ఎక్కువగా ఉపయోగిస్తారు. నేలతాడి వేరు శతావరి, బోడతరం, మోదుగ విత్తులు కలిపి చూర్ణం చేసి తగు మోతాదులో తేనెలో తీసుకుంటే ముసలితనంలో వచ్చే నిస్సత్తువ పోతుందని అంటారు. తెల్లబట్ట వ్యాధికి ఋతు సంబంధ బాధలకు నేలతాడి వేర్లను, పల్లేరు కాయలు, బూరుగు (జిగురు), దూలగొండి విత్తులు, మాసారి తీగ సమభాగాలుగా కలిపి, ఎండించి చూర్ణం చేసి, పాలతో ఇస్తే తగ్గుతుంది. దీనినే ముసల్యాది చూర్ణం అని అంటారు. వేరు నూరి పైపూతగా చనుకట్లు గట్టిపడడానికి, పెరగడానికి వాడతారు
నాగదంతి

Heliophytum indicumHeliotropium parviflorumTiaridium indicum నాగదంతి యొక్క వృక్ష శాస్త్రీయ నామం Heliotropium indicum. దీనికి తెలుగులో గల ఇతర పేర్లు : కొడిక్కి, భూచంపకము, కొండకలువ, కుంజర, నాగస్ఫోటము, నాగపడిగలు. సంస్కృతం : భూమి కంపాక, భూచంపక, హల్లాకః, హిందీ : భూయిచంపా, కన్నడ : నెలసంపింగె, మలయాళం : సెన్నల విర్కిలన్ను, తమిళం : నెర్పిసిన్ భారతదేశమంతటా చిత్తడి నేలల్లో పెరుగుతుంది, పెంచబడుతుంది. అందంగా ఉండే ఈ సుగంధ ఔషధ మొక్కకు దుంపలు ఉంటాయి. మొక్క చిన్నదిగానే ఉంటుంది. ఆకులు కోలగా పొడుగ్గా ఉంటాయి. ఆకులు కొద్దిగానే ఉంటాయి. దాదాపు 30 సెం.మీ. పొడవు 10 సెం.మీ. వెడల్పు ఉంటాయి
గడపరాకు

గడపరాకు యొక్క వృక్ష శాస్త్రీయ నామం Aristolochia bracteolata. గడపరాకును గాడిదగడప అని కూడా అంటారు. ఇది దాదాపు ఒక మీటరు వరకు పెరిగే, నేలపై పాకే బహువార్షిక మొక్క. ముఖ్యంగా రేగడి భూములలో, పొలం గట్ల మీద విస్తారంగా కనిపిస్తుంది. ఆకులు కొంచెం వెడల్పుగా హృదయాకారంగా ఉండి బూడిదవర్ణం కలిసిన ఆకుపచ్చ రంగులో ఉంటాయి. చెట్టంతా మదపు వాసన కలిగి కాడ గట్టిగా ఉంటుంది. పుష్పాలు కోలగా ముదురు ఊదా రంగులోను, కాయలు తిరగబడిన గొడుగు ఆకారంలోను ఉంటాయి. ఈ మూలిక చేదు రుచి కల్గి వెగటుగా ఉంటుంది. దీని అన్ని భాగాలు ఔషధ ప్రాధాన్యతను కలిగి ఉన్నాయి.
పెండలం

Dioscorea rubella Roxb. ద్వినామ పద్ధతిలో మనకి తరచుగా తారసపడే పెండలం యొక్క శాస్త్రీయ నామం Dioscorea alata. దీనికి తెలుగులో ఇతర పేర్లు: దుక్క పెండలం (లేదా, పెద్ద పెండలం), గున్న పెండలం (లేదా, చిన్న పెండలం), కవిలి గడ్డ. తీగ జాతికి చెందిన ఏకవార్షిక మొక్క ఇది. తమలపాకు తీగ మాదిరి ఈ తీగ చెట్ల పైన, నేల పైన పాకుతుంది. ఈ తీగ కాండానికి - బీరకాయకి ఉన్నట్లు - నాలుగు రెక్కలు ఉంటాయి. ఈ తీగకు దూరం దూరంగా పెద్ద ఆకులు ఉంటాయి. అవి హృదయాకారంలో మొదలు వెడల్పుగా, కొస సన్నగా, కోలగా పొడుగ్గా ఉంటాయి. తీగ మీద ఆకులు ఎదురెదురుగా ఉంటాయి. తీగ బాగా ముదిరితే ఎర్రటి కాయలు కాస్తాయి. నేలలో పొడుగుగా దుంపలు ఊరుతాయి. దుంపలపై మందపాటి ముదురు గోధుమ రంగు చర్మం ఉంటుంది
దర్భ

దర్భ గడ్డి వృక్ష శాస్త్రీయ నామం Desmostachya bipinnata. దర్భ గడ్డి ఒక గడ్డి మొక్క. దర్భను కుశదర్భ అని కూడా అంటారు. సంస్కృతం : దర్భ, కుశః, హిందీ : దబ్, దహోలీ, కన్నడ : దర్భ, మలయాళం : దర్భ, దర్భప్పుల్లు, తమిళం : దర్బైపుల్, ఆంగ్లం : సాక్రిఫిషియల్ గ్రాప్ భారతదేశమంతటా. గడ్డి జాతికి చెందిన ఈ మొక్క వేళ్ల నుండి అనేక సన్నగా పొడవుగా మందపాటి పోచలు నిటారుగా గుబురుగా పెరుగుతాయి. సంవత్సరం అంతా పెరుగుతుంది. వేళ్ల ద్వారా వ్యాప్తి చెందుతుంది. దర్భ పోచలు అంచులో చాలా పదునుగా ఉంటాయి. కొస కూడా ముల్లులాగా ఉంటుంది. ఈ పోచలు 50 సెం.మీ. నుంచి 1 మీటరు పొడవున నూగు ఏమీ లేకుండా నున్నగా ఉంటాయి
కళాధర్

కళాధర్ (అక్టోబర్ 1, 1915 - మే 18, 2013) అసలు పేరు సూరపనేని వెంకట సుబ్బారావు. చిత్ర కళా దర్శకుడు. 1915, అక్టోబర్ 1 న వెంకటకృష్ణయ్య, బుల్లెమ్మ దంపతులకు జన్మించారు. స్వస్థలం ఆంధ్రప్రదేశ్ కృష్ణాజిల్లా, ఇందుపల్లి సమీపంలోని ఎలుకపాడు. చిన్నతనం నుంచి కళపై ఆసక్తి. దీంతో డ్రాయింగ్ పరీక్షలో ఉత్తీర్ణుడై 1934లో పామర్రు హైస్కూలులో డ్రాయింగ్ టీచర్‌గా వృత్తిని చేపట్టారు.మాయాబజార్ వంటి కళాఖండానికి కళలను చెక్కిన కళాదర్శకుడు కళాధర్ (98). ఎన్నో చారిత్రక చిత్రాలకు కళా శిల్పిగా పనిచేశారు.ఆయనకు ఇద్దరు కూతుళ్లు. 1936లో సుధాదేవిని జీవిత భాగస్వామిగా చేసుకున్నారు. 1945లో మద్రాసు చేరుకొని ‘గృహప్రవేశం’ చిత్రంతో సినీరంగ ప్రవేశం చేశారు. ఆ తరువాత విజయా సంస్థకు ఆస్థాన కళా దర్శకుడిగా పనిచేశారు
కార్ల్ విల్‌హెల్మ్‌ షీలే

కార్ల్ విల్‌హెల్మ్‌ షీలే ( 1742-1786) జర్మన్-స్వీడన్ కు చెందిన రసాయన శాస్త్రవేత్త. ఐజాక్ అసిమోవ్ అనే శాస్త్రవేత్త అతనిని "హార్డ్ లక్ షీలే" అని పిలిచేవాడు. ఎందువల్లనంటే, ఆయన అనేక రసాయన శాస్త్ర ఆవిష్కరణలను, ఇతర శాస్త్రవేత్తలు ప్రచురించక ముందే తెలియజేశాడు. ఉదాహరణకు ఆక్సిజన్ అనే మూలకం గూర్చి జోసెఫ్ ప్రీస్ట్‌లీ తన పరిశోధనను ప్రచురించక ముందే షీలే తెలియజేయటం. మాలిబ్డనం, టంగస్టన్, బేరియం, హైడ్రోజన్, క్లోరిన్ వంటి మూలకాలను హంఫ్రీ డేవీ, యితరులు తెలియజేయక ముందే తెలియజేయటం. షీలే స్ట్రాల్సండ్, స్వీడిష్ పొమెరానియాలో జన్మించాడు. అతని తండ్రి జోచిమ్‌ క్రిస్టియన్ షీలే. అతని తండ్రి ఒక జర్మన్ కుటుంబానికి చెందిన వర్తకుడు. షీలే తన 14 వ సంవత్సరంలో "గూటెన్‌బర్గ్"లో గల ఔషధతయారీ పరిశ్రమలో ఒక అప్రెంటిస్ గా "మార్టిన్ ఆండ్రియాస్ బచ్"తో కలసి చేరాడు. అచట 8 సంవత్సరాల వరకు ఉన్నాడు. ఆ తర్వాత ఒక వైద్యుని వద్ద సహాయకునిగా ఉన్నాడు. తర్వాత అతడు స్టాక్ హోంలో ఔషధ నిర్మాతగా ఉన్నాడు
అలసంద

Vigna sinensis అలసందను అలసందులు, బొబ్బర్లు అని కూడా అంటారు. దీని వృక్ష శాస్త్రీయ నామం Vigna unguiculata. నవ ధాన్యాలలో ఒక రకం అలసంద. ఇది ఫాబేసి కుటుంబానికి చెందినది. ముఖ్యంగా అలసందలు రెండు రకాలుగా అనగా ఒకటి తీగ మాదిరిగా అల్లుకోగా, రెండవది చెట్టు వలె పెరుగుతుంది. ఇది సుమారు మూడు నెలల పంట. అలసంద తీగను మిశ్రమ పంటగా, అలసంద చెట్టును ప్రత్యేక పంటగా పండిస్తారు. అలసందలు తీయగా, లేదా తక్కువ తీయదనాన్ని కలిగి ఉంటాయి. కాయలు పచ్చిగా ఉన్నప్పుడు విత్తనాలు మెత్తగాను, ఎండినప్పుడు గట్టిగా ఉంటాయి. కాయలు గుత్తులు, గుత్తులుగా కాస్తాయి. కాయల నుంచి విత్తనాలు వేరు చేయడానికి కాయలను ఎండ బెట్టి కల్లంలో ట్రాక్టర్ చేత తొక్కించడం లేదా తుంట కర్రతో బాదడం చేస్తారు. బొబ్బర్లు ఒక రకము చిక్కుడు జాతి గింజలు
కె. వి. విజయేంద్ర ప్రసాద్

విజయేంద్ర ప్రసాద్ గా ప్రసిద్ధిచెందిన తెలుగు సినీ రచయిత పూర్తి పేరు కోడూరి వెంకట విజయేంద్ర ప్రసాద్. సుప్రసిద్ధ దర్శకుడు ఎస్. ఎస్. రాజమౌళి ఇతని కుమారుడే. బిజెపి ప్రభుత్వం 2022 జూలై 6న రాజ్యసభకు నామినేట్ చేసింది.
గెణుపు

గెణుపు అనగా కణుపుకి కణుపుకి ఉన్న మధ్య భాగం. గెణుపును ఇంగ్లీషులో internodes (కణుపు మధ్యమాలు) అంటారు. సాధారణంగా కణుపు నుంచి మొక్క మొలకెత్తగల మొక్కలకి సంబంధించిన వాటినే గెణుపుగా వ్యవహరిస్తారు. చెరకు నాటేవారు చెరకు చెట్టును గెణుపులగా తెగొట్టి భూమిలో అడ్డంగా నాటుతారు. గెణుపుకి ఇరువైపుల ఉన్న కణుపుల నుంచి చెరకు మొక్కలు మొలుస్తాయి. చెరకు వేసిన పొలంలో చెరకు కొట్టినప్పుడు భూమిలో మిగిలిన చెరకు గెణుపుల యొక్క కణుపుల నుంచి కొత్త చెరకు మొలకలు మొలుస్తాయి. మొక్క కాండం కణుపు, గెణుపు లతో కూడి ఉంటుంది.
ఆల్ ఇండియా ముస్లిం పర్సనల్ లా బోర్డు

ఆల్ ఇండియా ముస్లిం పర్సనల్ లా బోర్డు (అఖిల భారత ముస్లిం వైయక్తిక న్యాయశాస్త్ర సంస్థ) : ఆల్ ఇండియా ముస్లిం పర్సనల్ లా బోర్డు (AIMPLB) ఒక స్వచ్ఛంద సంస్థ. ఇది "భారతీయ ముస్లిం పర్సనల్ లా" కొరకు, "ముస్లిం పర్సనల్ లా (షరీయత్) అప్లికేషన్ ఏక్టు-1937" ఆధారం గా, ముస్లిం వైయక్తిక వ్యవహారాల కొరకు, ఇస్లామీయ న్యాయశాస్త్రం ప్రకారం పాటుపడుతుంది. ఈ బోర్డు భారతీయ ముస్లిం సమాజ అభిప్రాయ వేదికగా, స్వచ్ఛందంగా పనిచేస్తున్న సంస్థ. అఖిలభారత ముస్లిం పర్సనల్ లా బోర్డు, AIMPLB ముస్లింల పర్సనల్ లా కొరకు పనిచేస్తున్న ఒక ప్రైవేటు సంస్థ. ప్రభుత్వాలతో అనుసంధానింపబడి, ప్రభుత్వాలకు, సాధారణ ముస్లింలకు దిశానిర్దేశాలను అందించే సంస్థ. దీని వర్కింగ్ కమిటీలో 41 ఉలేమాలు వివిధ ఇస్లామీయ పాఠశాలల నుండి ప్రాతినిధ్యం వహిస్తుంటారు. దీని సాధారణ సభలో 201 సాధారణ ముస్లింలు, ఉలేమాలు, 25 స్త్రీలు వుంటారు. ఈ బోర్డులో షియాలు తక్కువ సంఖ్యలోనూ, బరేల్వీ, దేవ్ బందీలు అధిక సంఖ్య లోనూ ఉన్నారు.
చౌలము

హిందూ మతములో గల 48 సంస్కారములలో చౌలము ఒకటి. ఇది షోడశ సంస్కారాలు లలో సప్తమ సంస్కారమును. దీనిని చూడాకరణమని కూడా అంటారు. ఇది బిడ్డకు మూడవయేడు వచ్చిన పిదప చేయుదురు. ఇందులో బిడ్డ యొక్క తలవెండ్రుకలు తీసివేయుట ప్రధాన క్రియ. శిశువునకు గర్భమునందు కలిగిన కేశములను తొలగించి చూడాకరణమొనర్చి దీనిద్వారా శిక్షయు, సంస్కారయోగ్యతయు కలిగింపబడును. కావున, బిడ్డకు అపాత్రతా దోషము నిరాకరించబడును. వృద్ధి శ్రాద్ధము, హోమము జరిగిన పిమ్మట సూర్యుని ప్రార్థించుచు, "సూర్యుడు దేనితో బృహస్పతికి కేశఖండనమొనర్చెనో, దేనితో వాయుదేవుడు ఇంద్రునకు కేశఖండనము చేసెనో, అట్టి బ్రహ్మరూపి యగు కత్తి ద్వారా నేను నీకు కేశఖండనము చేయుచున్నాను. నీకు ఆయుస్తేజోబలాభివృద్ధులు కలుగుగాక!" అన్న అర్థము గల మంత్రములు పఠించబడును. ఈ చూడాకరణమందు శిఖ మాత్రముంచి మిగిలిన కేశములు తొలగించాలి. కేశములు బలమునకు మూలం. అవి పూర్తిగా తొలగించుట వలన మనిషి బలహీనుడగును
సి.వి.సుబ్బన్న

సి.వి. సుబ్బన్న.(కడప వెంకటసుబ్బన్న) అద్భుతమైన ప్రతిభ, అనన్యసామాన్యమైన వ్యుత్పత్తి, అసాధారణమైన అభ్యాసం కలిగిన శతావధాని. ఈయన కడప జిల్లా ప్రొద్దుటూరు లో నవంబరు 12 , 1929 న కడప రంగమ్మ చెన్నప్ప దంపతులకు జన్మించారు. వీరి ప్రాథమిక విద్య రామేశ్వరము (ప్రొద్దుటూరు)లో, సెకండరీ విద్య అనీబిసెంట్ మునిసిపల్ హైస్కూలులో, ఇంటర్మీడియట్ మదనపల్లి అనీబిసెంట్ కళాశాలలో గడిచింది. తరువాత ఎం.ఎ. డిగ్రీ ఉస్మానియా విశ్వవిద్యాలయం నుండి గైకొన్నారు. కె.సుబ్బరామప్ప గారి పర్యవేక్షణలో వీరు అవధాన విద్య అనే విషయం పై పరిశోధనచేసి మైసూరు విశ్వవిద్యాలయం నుండి 1981లో పి.హెచ్
ఎల్. బి. శ్రీరామ్

ఎల్.బి.శ్రీరాం గా పేరొందిన లంక భద్రాద్రి శ్రీరామ చంద్రమూర్తి ఒక నటుడు, రచయిత, దర్శకుడు. ఆయన ముందుగా రంగస్థలం పై పేరు తెచ్చుకుని, తరువాత రేడియోలో పనిచేసి తరువాత సినిమా పరిశ్రమలో ప్రవేశించాడు. ముందుగా సినీ రచయితగా పనిచేసి తరువాత నటుడుగా నిరూపించుకున్నాడు. 400కి పైగా సినిమాల్లో నటించాడు. నాలుగు సార్లు నంది పురస్కారాలను అందుకున్నాడు. యూట్యూబులో ఎల్. బి. శ్రీరాం హార్ట్ ఫిలింస్ పేరుతో లఘుచిత్రాలు కూడా రూపొందిస్తున్నారు. శ్రీరామ్ మే 30న తూర్పు గోదావరి జిల్లా, అమలాపురం సమీపంలోని నేదునూరు అనే అగ్రహారంలో జన్మించాడు. ఈయన తండ్రి వేదపండితుడు
మధునాపంతుల సూర్యనారాయణ మూర్తి

మధునాపంతుల సూర్యనారాయణ మూర్తి (M.S.N.Murty) ఆంధ్రప్రదేశ్ కు చెందిన ప్రముఖ గణిత శాస్త్రవేత్త. ఈయన ఆరామ ద్రావిడ వర్గానికి చెందినవారుం. ఆయన ఆరామ ద్రావిడుల తెలుగు బ్రాహ్మణ కుటుంబానికి చెందిన వ్యక్తి. ఆయన తల్లిదండ్రులు ఎం.నాగరత్నం,ఎం.వి.సుబ్బారావు.ఆయన ఆచార్య నాగార్జున విశ్వవిద్యాలయంలో అనువర్తిత గణితశాస్త్రం విభాగంలో ప్రొఫెసర్ గా యున్నారు. ఈయన "అవకలన సమీకరణాలలో బౌందరీ విలువల సమస్యల" ను సాధించుటలో నిష్ణాతులు
చతుర్వేదుల నరసింహశాస్త్రి

అమరేంద్ర కలం పేరుతో ప్రసిద్ధులైన సాహిత్యవేత్త అసలు పేరు చతుర్వేదుల నరసింహశాస్త్రి (జూన్ 24, 1924 - డిసెంబర్ 8, 1991). వీరి అసలు పేరు చతుర్వేదుల నరసింహశాస్త్రి. కాని ఈయన ‘అమరేంద్ర’ గానే వీరు సుప్రసిద్దులు. అమరేంద్ర అనగ అతని కలము పేరు. ఈయన కృష్ణా జిల్లా లోని చిరివాడ అనే గ్రామంలో జన్మించారు. ఈయన తల్లిదండ్రులు వెంకట సుబ్బమ్మ, వెంకట సుబ్రహ్మణ్యం. ఈయన గాంధిజీ, అరవిందులు, రవీంద్రులు ఆధునిక త్రిమూర్తులనే భావంతో వున్న వాతావరణంలో పెరిగిన వ్యక్తి. మచిలీపట్నం లోనిగల హిందూ ఉన్నత పాఠశాలలో పాఠశాల చదువు జరిగింది. గుంటూరు హిందూ కళాశాలలో ఇంటర్మీడియట్ చదివారు. అదేవిధంగా ఈయన డిగ్రీ బి.ఏ.ను ఏ
టి. యం. సౌందరరాజన్

ప్రముఖ సినీ నేపథ్య గాయకుడు టి.ఎమ్‌.సౌందరరాజన్‌ ( తుగులువ మీనాక్షి అయ్యర్‌ సౌందరరాజన్‌) . తెలుగు చిత్రసీమ చెన్నైలో ఉన్న రోజుల్లో ఘంటసాలకు సమకాలికుడు సౌందరరాజన్‌. 1923 మార్చి 24వ తేదీన జన్మించారు. మధురై ఆయన స్వస్థలం. 1950లో వచ్చిన 'కృష్ణవిజయం' చిత్రంలో ఎస్‌.ఎమ్‌.సుబ్బయ్యనాయుడు సంగీత దర్శకత్వంలో తొలి పాట పాడారు. తమిళంలో ఎమ్‌జీఆర్‌, శివాజీ గణేశన్‌ , తెలుగులో ఎన్టీఆర్‌, అక్కినేని నాగేశ్వరరావు తదితరులు చిత్రాల్లో పాటలు పాడారు. 'జయభేరి'లో 'దైవం నీవేనా.', 'గోపాలుడు భూపాలుడు'లో 'ఇదేనా తరతరాల చరిత్రలో జరిగేది
అనుములపల్లె

అనుములపల్లె, ప్రకాశం జిల్లా రాచర్ల మండలానికి చెందిన గ్రామం. పిన్ కోడ్ నం. 523 368., ఎస్.టి.డి.కోడ్ = 08405. దక్షణాన గిద్దలూరు మండలం, తూర్పున బెస్తవారిపేట మండలం, తూర్పున కంభం మండలం, దక్షణాన కొమరోలు మండలం గ్రామంలోనికి రోడ్డు రవాణా సౌకర్యం ఉంది.  ఒక ప్రభుత్వ ప్రాథమిక పాఠశాల ఉంది. అనుములపల్లె గ్రామంలో ఐ.డబ్ల్యూ.ఎం
రేమెళ్ళ అవధానులు

డాక్టర్ రేమెళ్ళ అవధానులు 1948 సెప్టెంబరు 25 తేదీన తూర్పు గోదావరి జిల్లా కోనసీమ లోని పొడగట్లపల్లిలో సూర్యనారాయణ, లక్ష్మీనరసమ్మ దంపతులకు జన్మించాడు. 1969 లో పరమాణు భౌతిక శాస్త్రంలో ఎమ్మెస్సీ చేసాడు. రాజోలు డిగ్రీ కళాశాలలో భౌతికశాస్త్ర ఉపన్యాసకునిగా ఉద్యోగం చేశాడు. అలా ఉద్యోగం చేస్తూ తీరిక సమయాన్ని వృధా చేయక తనకిష్టమైన వేదాలను నేర్చుకోవాలనే అభిలాష కొద్దీ దగ్గరలో ఉన్న వేద పాఠశాలకు వెళ్ళి వేదాలను నేర్చుకునేవాడు. కానీ 1971 లో హైదరాబాదులో ఇ.సి.ఐ.ఎల్ కంపెనీలో ఉద్యోగం రావడంతో హైదరాబాదు వచ్చేశాడు. ఇ.సి.ఐ.ఎల్ భారత దేశంలోనే మొట్టమొదటి కంప్యూటర్ల తయారీ కంపెనీ